SAWAD-MTLS เทรดคึกคัก สตอรี่รายตัวเจ๋ง-เด็ดสุดรับผลดีกนง.ลดดบ.
SAWAD-MTLS เทรดคึกคัก สตอรี่รายตัวโดดเด่น-เด็ดสุดรับผลดีกนง.ลดดบ.
23 เม.ย. 2558

ผู้สื่อข่าวรายงานว่า ราคาหุ้น บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 11.24 น.อยู่ที่ 42.75 บาท บวก 1.25 บาทหรือ 3.01% โดยเปิดตลาดที่ 41.75 บาท ระหว่างวันปรับตัวขึ้นสูงสุดที่ 43.50 และย่อตัวลงแตะระดับต่ำสุดที่ 41.75 บาท มูลค่าการซื้อขาย 245.98 ล้านบาท

ราคาหุ้น บริษัท เมืองไทย ลิสซิ่ง จำกัด (มหาชน) หรือ MTLS ณ เวลา 11.24 น.อยู่ที่ 19.50 บาท บวก 0.10 บาทหรือ 0.52% โดยเปิดตลาดที่ 19.50 บาท ระหว่างวันปรับตัวขึ้นสูงสุดที่ 19.60 และย่อตัวลงแตะระดับต่ำสุดที่ 19.40 บาท มูลค่าการซื้อขาย 140.97 ล้านบาท

บล.ซีไอเอ็มบี ระบุในบทวิเคราะห์แนะ”ซื้อ” SAWAD ราคาเป้าหมาย 44.50 บาท โดยล่าสุด  SAWAD ได้รับใบอนุญาตประกอบธุรกิจนาโนไฟแนนซ์ ซึ่งบริษัทพร้อมปล่อยกู้ทันทีในปีนี้ 500 ล้านบาท (วงเงินสินเชื่อต่อรายไม่เกิน 1 แสนบาท อัตราดอกเบี้ยเต็มเพดาน 36%) คิดเป็นประมาณ 6% จากพอร์ตสินเชื่อที่มีอยู่ 8 พันล้านบาท พร้อมคาดจะมีกำไรสุทธิเติบโต 45.9% จากปีก่อน         
ขณะที่วานนี้(22 เม.ย.)กระทรวงการคลังได้จัดพิธีมอบใบอนุญาตให้ประกอบธุรกิจสินเชื่อ Nano-Finance จำนวน 4 ราย ได้แก่ 1)  บริษัท เงินสดทันใจ จำกัด 2) บริษัท ไทยเอซ แคปปิตอล จำกัด  3) บริษัท แมคคาเล กรุ๊พ จำกัด (มหาชน) 4) บริษัท สหไพบูลย์ (2558) จำกัด  ทั้งนี้ บริษัททั้ง 4 แห่ง จะเริ่มทำการประชาสัมพันธ์ผลิตภัณฑ์สินเชื่อ Nano-Finance ทันที และคาดว่าจะสามารถเริ่มให้สินเชื่อ Nano-Finance ได้ภายในเดือนพฤษภาคม 2558
บล.ทรีนีตี้ ระบุในบทวิเคราะห์กลยุทธ์การเก็งกำไรหุ้นที่ได้ประโยชน์จากการปรับลดดอกเบี้ยใน   ช่วงนี้จึงเป็นกลยุทธ์ที่น่าสนใจ เนื่องจากนักวิเคราะห์ส่วนใหญ่ยังคงคาดการณ์การคงอัตราดอกเบี้ยในครั้งนี้ มองว่ากลุ่มหุ้นที่น่าจะได้อานิสงส์สำคัญได้แก่กลุ่มนาโนไฟแนนซ์และกลุ่มเช่าซื้อ อาทิ SAWAD, MTLS, GL, ASK, JMT เป็นต้น ในขณะเดียวกันหาก กนง. มีการปรับลดอัตราดอกเบี้ยจริง คาดเป็น Positive surprise ต่อ SET Index ผ่านปรากฏการณ์ PE Expansion เฉกเช่นเดียวกับการปรับลดดอกเบี้ยในช่วงเดือนมีนาคมที่ผ่านมา